[Ръководство за WP-CLI](/bg/kb/view/1867_rakovodstvo_za_wp_cli "Ръководство за WP-CLI")

 Това ръководство покрива следните теми:

Извеждане на списък от наличните WP-CLI команди
Обновяване на WordPress
Обновяване на WordPress плъгини
Инсталиране и активиране/деактивиране на плъгини
Управление на WordPress теми
Управление на WordPress потребителите
Промяна на Wordpress URL

WP-CLI представлява инструмент за управление на WordPress инсталации през командния ред. По същество, това е набор от команди даващи ви възможност да менажирате всички аспекти на една или повече WordPress апликации инсталрани на хостинг акаунта.
WP-CLI улеснява задачите свързани с администрирането на WordPress. Можете да ъпдейтвате теми и плъгини, да създавате или променята настройките на потребителите на т.нар. dashboard, както и да извършвате по-сложни процедури като промяна на URL адреса, на който приложението работи. Имайте предвид, че WP-CLI е наличен на всички сървъри, но изисква SSH достъп. Затова, първо трябва да се уверите, че SSH услугата е активирана за вашия акаунт. Можете да направите това през секция "SSH Достъп" в Контролния Панел. Повече информация относно SSH можете да намерите тук:

Активиране
Начини за достъп

След като се свържете с акаунта посредством SSH, трябва да достигнете директорията на вашата WordPress инсталация. Ако сайтът се намира в главната директория, то трябва да изпълните следната команда:

cd ~/www/www/

Ако вашата WordPress инсталация се намира в друга папка, ще трябва да стигнете до нея ползвайки "cd" командата със съответната пътека. След като вече се намирате в директорията, където е въпросната инсталация, можете да започнете да използвате WP-CLI команди. 
Извеждане на списък от наличните WP-CLI команди
Можете да получите списък от всички налични WP-CLI команди като изпълните следното:

wp help

Обновяване на WordPress
Първо трябва да проверите текущата версия и това може да направите чрез следната команда:

wp core version

Можете да стартирате ъпдейта използвайки следната команда:

wp core update

Ако няма налични ъпдейти, ще получите следното съобщение:

Success: WordPress is up to date.

Обновяване на WordPress плъгини
Може да проверите статуса на наличните плъгини така:

wp plugin list
+---------------------+--------+-----------+---------+| name | status | update | version |+---------------------+--------+-----------+---------+| all-in-one-seo-pack | active | none | 2.9.1 || contact-form-7 | active | none | 5.0.5 || fusion-builder | active | available | 1.1.6 || fusion-core | active | available | 3.1.6 || jetpack | active | none | 6.7 || LayerSlider | active | available | 6.3.0 || revslider | active | none | 5.4.2 || the-events-calendar | active | available | 4.6.25 || wp-mail-returnpath | active | none | 1.0.3 |+---------------------+--------+-----------+---------+

Нашата тестова инсталация има общо девет плъгина. Може да видите под колоната "Status", че всички са активирани като за четири от тях има нови версии. Ето как може да обновим един от плъгините:

wp plugin update fusion-builder
Enabling Maintenance mode...Downloading update from https://updates.theme-fusion.com/?avada\_action=get\_download&amp;item\_name=Fusion%20Builder&amp;nonce=27c6b23b34&amp;t=1542808142&amp;ver=5.7.1...Unpacking the update...Installing the latest version...Removing the old version of the plugin...Plugin updated successfully.Disabling Maintenance mode...+----------------+-------------+-------------+---------+| name | old\_version | new\_version | status |+----------------+-------------+-------------+---------+| fusion-builder | 1.1.6 | 1.7.1 | Updated |+----------------+-------------+-------------+---------+

Инсталиране и активиране/деактивиране на плъгини
Списък от командите за инсталиране, активиране и деактивиране на плъгини:

wp plugin install plugin\_name
wp plugin activate plugin\_name
wp plugin deactivate plugin\_name

Ще трябва да заместите "plugin\_name" с името на съответния плъгин. Деактивацията през командния ред може да бъде много полезна ако проблем с някой плъгин е ограничил достъпа до административния панел на WordPress. 
Управление на WordPress теми
Основните команди за управление на вашите теми:

wp theme list
wp theme activate theme\_name
wp theme delete theme\_name
wp theme install theme\_name
wp theme update theme\_name

 Първата команда показва списък от инсталираните теми, а ето информацията, която се извежда при нашата тестова инсталация:

wp theme list
+-----------------+----------+-----------+---------+| name | status | update | version |+-----------------+----------+-----------+---------+| twentyfifteen | inactive | available | 1.8 || twentyseventeen | inactive | available | 1.3 || twentysixteen | inactive | available | 1.3 |+-----------------+----------+-----------+---------+

Тази таблица показва, че имаме три инсталирани теми и за трите има налични нови версии. Ето как може да обновим една от темите:

wp theme update twentyseventeenDownloading update from https://downloads.wordpress.org/theme/twentyseventeen.1.7.zip...Unpacking the update...Installing the latest version...Removing the old version of the theme...Theme updated successfully.+-----------------+-------------+-------------+---------+| name | old\_version | new\_version | status |+-----------------+-------------+-------------+---------+| twentyseventeen | 1.3 | 1.7 | Updated |+-----------------+-------------+-------------+---------+Success: Updated 1 of 1 themes.

Управление на WordPress потребителите

Може да получите списък от съществуващите потребители със следната команда:


wp user list


Следната команда сменя паролата на даден потребител


wp user update USERNAME --user\_pass="PASSWORD"

Тази команда е особено полезна ако не помните паролата на даден потребител и същевременно нямате достъп до имейла асоциран с неговия акаунт.

Ето как може да създадете потребител за административния панел на WordPress директно през командния ред:


wp user create USERNAME EMAIL --role=administrator

Ще трябва да замените "USERNAME" и "EMAIL" със съответните потребителско име и имейл адрес. Полето "role", може да приеме следните стойности: ‘administrator’, ‘editor’, ‘author’, ‘contributor’, ‘subscriber’. Ето пример:

wp user create testuser testuser@example.com --role=administrator

Промяна на Wordpress URL
WordPress е приложение, което работи на конкретен URL адрес. Той се задава по време на инсталационния процес, но често се налага да бъде променен по различни причини. Например, може да се наложи да преместите вашата инсталация от един поддомейн или папка в друг(а), или може просто да желаете да промените вашия домейн. Друга често срещана ситуация е когато трябва да активирате HTTPS в WordPress, след като сте инсталирали SSL сертификат. Това е относително сложна задача, защото налага промяна на всички записи в базата данни съдържащи стария адрес (с новия). Този процес се улеснява значително с употребата на WP-CLI, като за целта е необходимо да изпълните следната команда:

 wp search-replace 'http://your-old-URL.com' 'http://your-new-URL.com' --skip-columns=guid

Трябва да заместите 'http://your-old-URL.com' със текущия адрес, на който работи вашата инсталация и 'http://your-new-URL.com' с новия. 
Забележка: Сайтът ви вече трябва да е конфигуриран да работи на новия адрес. Опитайте да го достъпите, за да се уверите, че не получавате съобщения за грешка или предупреждения. Ако получавате такива, то е възможно във вашите файлове да има линкове към ресурси на стария адрес на сайта. Можете да отворите конзолата на вашия браузър като натиснете F12 и да проверите за грешки. Те ще ви насочат към файловете, които трябва да коригирате.
При необходимост, не се колебайте да се свържете с нас - ще се радваме да ви помогнем.
 